b'\n_START_ARTICLE_\nReferanseomr\xc3\xa5de (medisin)\n_START_PARAGRAPH_\nDenne artikkelen tar for seg "referanseomr\xc3\xa5de" som begrep for medisinske blodpr\xc3\xb8ver._NEWLINE_Referanseomr\xc3\xa5de for et pr\xc3\xb8vesvar er det svarintervallet som 95% av den friske befolkningen kommer innenfor dersom de testes. Det inneb\xc3\xa6rer at selv blant friske personer vil 1 av 20 personer havne utenfor referanseomr\xc3\xa5det, uten at dette betyr at personen er syk. Likeledes kan en syk person havne innenfor referanseomr\xc3\xa5det._NEWLINE_Det er vanskelig \xc3\xa5 oppgi universelle referanseomr\xc3\xa5der for ulike tester fordi disse vil variere mellom ulike metoder ved ulike laboratorier. De fleste sykehuslaboratorier i Norge har sine egne referanseomr\xc3\xa5der som de bruker. Det arbeides med \xc3\xa5 standardisere de fleste metodene slik at referanseomr\xc3\xa5dene ved ulike laboratorier skal bli mest mulig like.'